CELEX: 32020D1268
Language: fi
Date: 2020-07-15 00:00:00
Title: Euroopan parlamentin ja neuvoston päätös (EU) 2020/1268, annettu 15 päivänä heinäkuuta 2020, ennakoimattomiin menoihin varatun liikkumavaran käyttöönotosta vuonna 2020 humanitaarisen tuen jatkamiseksi pakolaisille Turkissa

11.9.2020   
               
               
                  FI
               
               
                  Euroopan unionin virallinen lehti
               
               
                  L 298/21
               
            
         EUROOPAN PARLAMENTIN JA NEUVOSTON PÄÄTÖS (EU) 2020/1268,
         annettu 15 päivänä heinäkuuta 2020,
         ennakoimattomiin menoihin varatun liikkumavaran käyttöönotosta vuonna 2020 humanitaarisen tuen jatkamiseksi pakolaisille Turkissa
         EUROOPAN PARLAMENTTI JA EUROOPAN UNIONIN NEUVOSTO, jotka
         ottavat huomioon Euroopan unionin toiminnasta tehdyn sopimuksen,
         ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 14 kohdan,
         ottavat huomioon Euroopan komission ehdotuksen,
         sekä katsovat seuraavaa:
         
                     (1)
                  
                  
                     Neuvoston asetuksen (EU, Euratom) N:o 1311/2013 (2) 13 artiklassa asetetaan ennakoimattomiin menoihin varattu liikkumavara, joka on enintään 0,03 prosenttia unionin bruttokansantulosta.
                  
               
                     (2)
                  
                  
                     Komissio on laskenut asetuksen (EU, Euratom) N:o 1311/2013 6 artiklan mukaisesti ennakoimattomiin menoihin varatun liikkumavaran absoluuttisen määrän vuodeksi 2020 (3).
                  
               
                     (3)
                  
                  
                     Kun tarkasteltavana ovat olleet kaikki muut taloudelliset mahdollisuudet reagoida ennakoimattomiin olosuhteisiin monivuotisen rahoituskehyksen otsakkeen 4 (Globaali Eurooppa) maksusitoumusmäärärahojen vuoden 2020 enimmäismäärän puitteissa ja ottaen huomioon, että muita erityisrahoitusvälineitä ei ole vuonna 2020 käytettävissä tällaisiin olosuhteisiin reagoimiseksi, on tarpeen ottaa käyttöön varoja ennakoimattomiin menoihin varatusta liikkumavarasta siten, että kasvatetaan unionin varainhoitovuoden 2020 yleisen talousarvion maksusitoumusmäärärahoja yli monivuotisen rahoituskehyksen otsakkeen 4 enimmäismäärän, jotta voidaan vastata kiireelliseen tarpeeseen tarjota humanitaarista apua pakolaisille Turkissa.
                  
               
                     (4)
                  
                  
                     Kun otetaan huomioon tämä hyvin erityinen tilanne, asetuksen (EU, Euratom) N:o 1311/2013 13 artiklan 1 kohdassa tarkoitettu viimeistä keinoa koskeva edellytys täyttyy.
                  
               
                     (5)
                  
                  
                     Tämä päätös liittyy rahoitukseen, joka sisältyy lisätalousarvioon nro 5 Euroopan unionin varainhoitovuoden 2020 yleiseen talousarvioon. Jotta voidaan varmistaa yhdenmukaisuus kyseisen lisätalousarvion kanssa, tätä päätöstä olisi sovellettava sen hyväksymispäivästä alkaen,
                  
               OVAT HYVÄKSYNEET TÄMÄN PÄÄTÖKSEN:
         
            1 artikla
            Otetaan varainhoitovuotta 2020 koskevaa unionin yleistä talousarviota varten käyttöön ennakoimattomiin menoihin varatusta liikkumavarasta 481 572 239 euron määrä maksusitoumusmäärärahoina ylittämällä monivuotisen rahoituskehyksen otsakkeen 4 (Globaali Eurooppa) maksusitoumusmäärärahojen enimmäismäärä.
         
         
            2 artikla
            Edellä 1 artiklassa tarkoitettu 481 572 239 euron kokonaismäärä katetaan monivuotisen varainhoitovuoden 2020 enimmäismäärien liikkumavaroista:
            
                        a)
                     
                     
                        otsake 5 (Hallinto): 16 248 368 euroa;
                     
                  
                        b)
                     
                     
                        otsake 2 (Kestävä kasvu: luonnonvarat): 465 323 871 euroa.
                     
                  
         
            3 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
            Sitä sovelletaan 15 päivästä heinäkuuta 2020.
         
         
            Tehty Brysselissä, 15 päivänä heinäkuuta 2020.
            
               
                  Euroopan parlamentin puolesta
               
               
                  Puhemies
               
               D. M. SASSOLI
            
            
               
                  Neuvoston puolesta
               
               
                  Puheenjohtaja
               
               J. KLÖCKNER
            
         
         
            (1)  EUVL C 373, 20.12.2013, s. 1.
         
            (2)  Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).
         
            (3)  Komission 2 päivänä huhtikuuta 2020 esittämä tiedonanto neuvostolle ja Euroopan parlamentille – Erityisrahoitusvälineitä koskeva tekninen mukautus vuodeksi 2020 (COM(2020)0173).